CELEX: 62021TN0486
Language: et
Date: 2021-08-03 00:00:00
Title: Kohtuasi T-468/21: 3. augustil 2021 esitatud hagi – OE (*) versus komisjon

18.10.2021   
               
               
                  ET
               
               
                  Euroopa Liidu Teataja
               
               
                  C 422/19
               
            
         3. augustil 2021 esitatud hagi –  OE (*1)
            versus komisjon
         (Kohtuasi T-468/21)
         (2021/C 422/26)
         Kohtumenetluse keel: prantsuse
         
            Pooled
         
         
            Hageja: OE (*1) (esindaja: advokaat G. Hervet)
         
            Kostja: Euroopa Komisjon
         
            Nõuded
         
         Hageja palub Üldkohtul:
         esimese võimalusena
         
                     —
                  
                  
                     tunnistada õigusvastaseks personalieeskirjade artikkel 71, millel põhineb ametisse nimetava asutuse 5. mai 2021. aasta otsus;
                  
               teise võimalusena
         
                     —
                  
                  
                     teise võimalusena tuvastada ametisse nimetava asutuse 5. mai 2021. aasta otsuse tühisus;
                  
               seetõttu
         
                     —
                  
                  
                     mõista Euroopa Komisjonilt  OE (*1) kasuks välja 51,89 eurot tööga seotud kulude katteks;
                  
               
                     —
                  
                  
                     kohustada Euroopa Komisjoni ükskõik mis viisil tagama  OE (*1) kutseliseks kasutuseks sobiva mahuga internet igas kaugtöö olukorras, mis võib ette tulla;
                  
               
                     —
                  
                  
                     mõista Euroopa Komisjonilt  OE (*1) kasuks välja 10 000 eurot tekkinud erinevate kahjude eest;
                  
               
                     —
                  
                  
                     mõista kohtukulud välja Euroopa Komisjonilt.
                  
               
            Väited ja peamised argumendid
         
         Hagi põhjenduseks esitab hageja kolm väidet.
         
                     1.
                  
                  
                     Esimene väide, mis esimese võimalusena puudutab Euroopa Liidu ametnike personalieeskirjade artikli 71 õigusvastasust ja teise võimalusena ametisse nimetava asutuse 5. mai 2021. aasta otsuse tühisust, kuna see otsus ei ole kooskõlas personalieeskirjade artiklit 71 puudutava kohtupraktikaga. Lisaks mainib hageja selle väite põhjendamiseks ka hoolitsemis- ja hea halduse kohustuse rikkumist ning ametisse nimetava asutuse otsuse diskrimineerivust.
                  
               
                     2.
                  
                  
                     Teine väide on esitatud kutseliseks kasutuseks sobiva mahuga interneti tagamise nõude põhjenduseks ja selle kohaselt on rikutud Euroopa Liidu põhiõiguste harta artiklit 7.
                  
               
                     3.
                  
                  
                     Kolmas väide on esitatud tekitatud kahju hüvitamise nõude põhjenduseks ja selle kohaselt on komisjoni õigusvastane tegevus tekitanud liidu lepinguvälise vastutuse.
                  
               
            (*1)  Teave on kustutatud või asendatud seoses isikuandmete kaitse ja/või konfidentsiaalsusega.